Կարին Մենսա

Կարին Մենսա (, ), ջազային երգչուհի Կաբո Վերդեից, կատարում է նաև արևմտա-աֆրիկյան ավանդական երաժշտություն։ 2004 թվականին Վերոնայում հիմնադրել և ղեկավարում է Երաժշտական բարձրագույն կրթության ակադեմիան։

Կենսագրություն 
Կարին Մենսան ծնվել է 1965 թվականի մարտի 8-ին Սենեգալի մայրաքաղաք Դակարում Կաբո Վերդեից վտարվածների համայնքում։ 1975 թվականին ընդունվել է Դակարի Երգի ու պարի արվեստի դպրոց և 11 տարեկան հասակից հանդես է եկել թատրոնում և հեռուստատեսությունում։ Նրա վրա մեծ ազդեցություն է ունեցել հայրը, և աղջիկը տարվել է դասական երաժշտությամբ, երաժշտական այդ ժանրը Աֆրիկայում անսովոր էր սակայն Կարինը մեծացել է՝ լսելով Բեթհովենի և այլոց դասական գործեր։ Արվեստի դպրոցն ավարտելուց հետո տեղափոխվել է Փարիզ, սովորել է Փարիզի Նանտեր լյա Դևանս համալսարանում, 1988 թվականին ստանալով ժամանակակից լեզուների մասնագետի որակավորում։ Ավարտական աշխատանքը կատարել է Սալսբուրգի Օրֆ ինստիտուտում, համագործակցելով Վերոնայի Società Italiana di Musica Elementare Orff-Schulwerk հետ, ուսանել մանկավարժական մեթոդաբանության Օրֆի մոտեցումը։ Միաժամանակ երաժշտության տեսություն է ուսանել Evaristo Felice Dall'Abaco կոնսերվատորիայում (Վերոնայի կոնսերվատորիա), ինչպես նաև երգի դասեր է ստացել Ռիտա Օռլանդ-Մալասպինայի և Գ. Մաստիֆի մոտ (1991), Պադուայի կոսերվատորիայում երգի դասեր է առել մաեստրո Ռոսի Կաստելիանոյի մոտ (1993), վոկալ տեխնիկա ուսանել է Բոմբեյի հնդկական ջազի վոկալ ինստիտուտում Նիրանջան Ջհավերի մոտ (1998)։

Կարիերա 
Դպրոցն ավարտելուց հետո Մենսան ձայնագրել է մի շարք երգեր տարբեր ժանրերում, այդ թվում բլյուզ, շանսոն, ջազ, ֆանկ, լատինական երաժշտություն և Կաբո Վերդեի ավանդական մորնա ոճը։ Նրա վաղ ձայնագրությունների շարքում ներառված են Morna de Cabo Verde (Azzurra -2000), La vie en rose ... et les plus grandes chansons françaises (Demetra -2002) "Ayo" Salsa Mundo, Cabo Verde (Azzurra -2002) և Souvenirs de Paris (Brisa -2005): Կարինը մասնակցել է Capo Verde Terra D'Amore (Կաբո Վերդե- Սիրո երկիր) մարդասիրական ծրագրին, որի հասույթը նվիրաբերվել է Սննդի համաշխարհային ծրագրին։ 2014 թվականին Կարինը թողարկել է Lelio Swing Լեյլո Լուտացիի երաժշտության վրա հիմնված ալբոմը, որի շրջանակներում նա համագործակցել է իտալացի արվեստագետների հետ՝ թարգմանելով երգերի ֆրանսիական տարբերակները, ավելացնելով լատինական ռիթմեր։

Մանկավարժական գործունեություն 
Կարինը նաև դասավանդել է ուսանողներին և գրել երաժշտության ուսուցման գիրք։ Առաջին գիրքը՝ L'Arte di Cantare (Երգելու արվեստ), հրատարակվել է 2001 թվականին 2004 թվականին Վերոնայում նա հիմնադրել և ղեկավարում է Երաժշտական բարձրագույն կրթության ակադեմիան։

Channel 5 հեռուստատեսային Friends of Maria de Filippi ծրագրում, որը փորձում է գտնել նոր երգող տաղանդների, հանդես է եկել ժյուրիի կազմում։ Ընդլայնելով իր նախորդ գիրքը՝ մեկ այլ հրատարակչությունում վերահրատարակել է այն։ 2012 թվականին Վերոնայում հիմնադրել է Փոփ փառատոն։

Ալբոմներ 
Morna de Caboverde, Azzurra Music, 2000
La Vie en Rose & Les Plus Belles Chansons Françaises, Edm, 2001
Caboverde, Azzurra Music, 2002
La Premiere Heure, Azzurra Music, 2003
Soul Eternity, Azzurra Music, 2003
Jazz Band, Azzurra Music, 2010
 Orizzonti, Egea Music, 2013

Հրատարակություններ

Ծանոթագրություններ

Արտաքին հղումներ 
 WorldCat publications list

Կաբովերդեցի երգչուհիներ
21-րդ դարի երգչուհիներ